માનવમિત્ર, દુબઈ : આજે ટીમ ઈન્ડિયા અને પાકિસ્તાન વચ્ચે એશિયા કપની હાઇવોલ્ટેજ મેચ દુબઈમાં રમાશે. લોકોમાં આ મેચને લઇને રોમાંચ કેટલો છે તેનો ખ્યાલ એ વાત પરથી આવી શકે કે થોડી જ મીનીટોમાં મેદાનની બધી જ ટીકીટો વેચાઇ ગઇ છે. હાઇવોલ્ટેજ મેચ માટે ટીમ ઈન્ડિયાએ પૂરી તૈયારીઓ કરી દીધી છે. રોહિત શર્માનાં નેતૃત્વમાં ભારતીય ટીમની દબાણ હેઠળ ફરીથી કસોટી થશે. જેને લઇને તમામ ખેલાડીઓ લડાયક મૂડમાં જોવા મળી રહ્યા છે.